《法曲献仙音 题语石道人填词图和石帚韵》
清代·郑文焯

经乱湖山，送春池馆，日暮相逢何处。墨泪单衣，白头行卷，沾愁何惜残俎。

怕故苑、沧波地，依前断魂去。

漫回顾。早东风、制成乡泪，空夜夜、看剑引杯狂舞。

我醉听君歌，奈萧条、时事如许。唾月推烟，更花閒，莫道俊句。

甚江关游勌，老向西园听雨。

作者简介：郑文焯（1856～1918）晚清官员、词人。字俊臣，号小坡，又号叔问，晚号鹤、鹤公、鹤翁、鹤道人，别署冷红词客，尝梦游石芝崦，见素鹤翔于云间，因自号石芝崦主及大鹤山人，奉天铁岭（今属辽宁）人，隶正黄旗汉军籍，而托为郑康成裔，自称高密郑氏。光绪举人，曾任内阁中书，后旅居苏州。工诗词，通音律，擅书画，懂医道，长于金石古器之鉴，而以词人著称于世，其词多表现对清王朝覆灭的悲痛，所著有《大鹤山房全集》。